cyanic-selkie/wikianc huggingface dataset:
Lipoproteína lipase
Mecanismo
O homodímero non covalente da LPL ten unha disposición cabeza-cola dos monómeros. A tríade Ser/Asp/His está contida nunha fenda hidrofóbica que está bloqueada do contacto co solvente pola rexión tapa. Despois da unión da ApoC-II e o lípido na lipoproteína, o dominio C-terminal presenta o substrato lipídico á rexión tapa. O lípido interacciona tanto coa rexión tapa coma na fenda hidrofóbica no sitio activo; isto causa que se mova a tapa, proporcionándolle acceso ao sitio activo. O bucle β5 dóbrase cara atrás na parte central da proteína, e isto coloca un dos electrófilos do burato oxianión na posición axeitada para a lipólise. O esqueleto de glicerol do lípido pode entón entrar no sitio activo e é hidrolizado.
Función
A LPL codifica a lipoproteína lipase, que se expresa en células endoteliais do corazón, músculo, e tecido adiposo. A LPL funciona como un homodímero, e ten a función dual de triglicérido hidrolase e ligando/factor de ponteo para a captación de lipoproteína mediada por receptor. Por catálise, a VLDL convértese en IDL e despois en LDL. Certas graves mutacións que causan deficiencia de LPL teñen como resultado a hiperlipoproteinemia de tipo I, mentres que mutacións menos extremas na LPL están ligadas a moitos trastornos do metabolismo de lipoproteínas.
Regulación
Os isocimas LPL son regulados de forma diferente dependendo do tecido. Por exemplo, a insulina activa a LPL nos adipocitos e a súa posición no endotelio capilar. Ao contrario, a insulina diminúe a expresión de LPL no músculo. A LPL de músculo e miocardio é activada polo glicagón e adrenalina. Isto axuda a explicar por que durante o xexún a actividade de LPL sse incrementa no tecido muscular e diminúe en tecdio adiposo, mentres que despois dunha comida, ocorre o oposto.
Madison Square Garden
Concertos
Nel teñen actuado artistas como Shawn Mendes, The Beatles, Led Zeppelin, Elvis Presley, Michael Jackson, The Rolling Stones, Metallica, Bon Jovi, Queen, AC/DC, Guns N' Roses, Oasis, Lady Gaga, Madonna, Britney Spears, Spice Girls, U2, Deep Purple, Pink Floyd, Justin  Bieber, etc...
Dennis Rodman
Detroit Pistons
Na tempada 1988-1989 os Pistons enfrontáronse nas finais da NBA de novo cos Lakers. Esta vez gañaron o seu primeiro título cun resultado contundente de 4-0. Ao ano seguinte conseguiron revalidar o titulo ao vencer nas finais aos Portland Trail Blazers por 4-1. Rodman liderou aos Pistons con 12,5 rebotes por partido na tempada 1990-91 da NBA. En 1992, Rodman mellorou significativamente, pfacendo medias de máis de 18 rebotes por partido, gañando así o primeiro dos seus 7 títulos consecutivos como máximo reboteador da liga. En marzo de 1992, obtivo o maior número de rebotes nun partido durante a súa carreira con 34. Unha noite durante a tempada 1992-93, Rodman foi encontrado sentado na súa camioneta cunha arma cargada no estacionamento do pavillón dos Pistons. Rodman declarou nunha das súas autobiografías que esa noite foi cando asasinou o "vello Dennis" e deixou ao "novo Dennis" saír. Ao final da tempada foi traspasado a San Antonio Spurs xunto con Isiah Morris por Sean Elliott e David Wood.
Antonio Rodríguez Salvador
Traxectoria
Desde 1987 ata 1995, foi director económico do máis importante combinado papeleiro de Cuba, e en 1990 realizou tarefas comerciais na Unión Soviética. De 1995 ata 1997 exerceu importantes funcións no primeiro nivel de dirección da Unión do Papel en Cuba, ata que nese último ano a súa novela Rolandos foi premiada en dous concursos convocados en España e entón decidiu abandonar a carreira de economía e dedicarse de maneira total á literatura. É membro da Unión de Escritores e Artistas de Cuba desde o ano 1993. De 1999 ata o ano 2002 foi director da Editorial Luminaria No ano 2000 foi distinguido coa condición de Personalidade da Cultura, e no ano 2005 foi recoñecido como Membro Ilustre da Asociación Irmáns Saiz, organización que agrupa aos escritores e artistas novos de Cuba. En 1997 recibiu o escudo da cidade de Rojales (provincia de Alacant).
Obra
Publicou os seguintes libros:
Riazor Blues
Historia e ideoloxía
Os Riazor Blues aparecen tipificados como grupo ultra no libro Radiografía dos grupos ultras en acontecementos deportivos, publicado polo Ministerio del Interior. Segundo o informe, este grupo está formado por 1.000 simpatizantes, entre os que hai “un apreciable grupo de red skins”. A corrente principal do grupo é antifascista, o que carrexou numerosos altercados con grupos ultras de ideoloxía de extrema dereita. Numerosos tamén foron os altercados cos seareiros do Celta de Vigo e do Compostela. A peña conta con diferentes grupos denominados seccións, as máis destacables son: ChoRBitos, Mobsters RCD, Los Suaves, Old Faces.
Consignas
Os Riazor Blues autodefínense como "pacíficos" e antifeixistas, corazón da curva e alma da Corunha.
Saa, A Pobra do Brollón
Patrimonio
A igrexa de Santa María foi construída a finais do s. XVI. Ten na fachada unha porta enmarcada nun arco adoelado e cabido suxeito por columnas. A sancristía está acaroada ó presbiterio. No interior posúe un retablo de liñas renacentistas e esculturas dos s. XVII e s. XVIII. Nela celébranse o 15 de agosto as festas patronais da Nosa Señora.
Alemparte, O Salto, Rodeiro
Alemparte é un lugar da parroquia do Salto, no concello pontevedrés de Rodeiro, na comarca do Deza. Segundo o INE, no 2008 tiña 38 habitantes (20 homes e 18 mulleres), o que supón unha diminución de 8 habitantes con respecto ao ano 2000.
Josefa Amar y Borbón
Análise da súa obra
O seu Discurso sobre la  educación  física  y  moral  de las mujeres divídese en dúas partes: unha, a da  educación física, e outra, a da moral. A da educación física está dedicada a asuntos médicos e hixiénicos. A da educación moral, ten como tema principal a aprendizaxe da gramática, xeografía, historia e aritmética, así como a de linguas, tanto modernas como clásicas. Non quere cambiar a sociedade, senón que expón unha educación para as mulleres que as faga máis útiles e eficaces, ademais de ser elas mesmas felices. Publicado en 1790 consta dun extenso prólogo, precedido dunha cita de Xenofonte de Atenas: "'A boa educación ensina a facer bo uso das Leis, e a falar do xusto, e a escoitar'"A primeira parte consta de oito capítulos e é un discurso médico-hixienista sobre a educación do corpo. Ese mesmo ano foi aceptada como membro honorario da Sociedad Médica de Barcelona.Trata dos coidados relativos ao embarazo, o parto, a lactación, a crianza e alimentación dos nenos e nenas, así como "o réxime de vida que convén ensinar ás nenas". A segunda parte, máis extensa, son 17 capítulos. O último é unha bibliografía comentada de obras sobre a educación, dende Platón até os seus coetáneos. O resto de capítulos pódense agrupar nos seguintes temas: de índole moral; da educación específica ou propia das mulleres; da educación intelectual; do matrimonio ou de se é mais conveniente a educación na casa ou en institucións externas. A súa opción é a educación en casa por parte da nai, idea da Ilustración. Este discurso está dirixido aos homes e mulleres da súa clase, xa que, como di no prólogo,"'non se falará daquelas mulleres da clase común, que lles basta saber facer por si mesmas os oficios mecánicos da casa.'"Aínda que despois vaia vendo que, por exemplo, para as fillas dos comerciantes pode serlles moi aproveitable aprender aritmética. Noutro lugar fala das amas de casa. Este Discurso é, pois, a expresión máis significativa do ideario da Ilustración sobre a educación das mulleres. Contén as ideas claves deste movemento: termos como felicidade e utilidade xunto co de educación. Destaca tamén o seu aspecto xansenista no que toca á relixiosidade. Para ela, "a virtude débese ensinar máis por exemplos que por preceptos" e hai que distinguir entre "superstición" e devoción íntima e sincera. Defende tamén a lectura da Biblia sen intermediarios, propón autores erasmistas, e insiste na austeridade e o control das paixóns, criticando as vocacións relixiosas "infundadas".
Johann Friedrich von Brandt
Johann Friedrich von Brandt, nado en Jüterbog (Margraviato de Brandeburgo, Sacro Imperio Romano Xermánico) o 25 de maio de 1802 e finado en Meriküla (Estonia, Imperio Ruso) o 15 de xullo de 1879, foi un naturalista alemán, especializado en botánica e zooloxía, que traballou no Reino de Prusia e no Imperio Ruso.
Traxectoria
Brandt naceu en Jüterbog o 25 de maio de 1802, poucos anos antes do desmembramento do Sacro Imperio Romano Xermánico e da incorporación da súa vila natal, e de todo o Margraviato de Brandeburgo na que se encadraba, no novo Reino de Prusia.
Educouse nun Gymnasium de Wittenberg e nas Universidades de Halle-Wittenberg e Humboldt de Berlín.
En 1831 foi nomeado director do Departamento de Zooloxía da Academia das Ciencias de San Petersburgo, onde publicou en ruso.
Virófago Sputnik
Estrutura
O virófago Sputnik é unha partícula de 74 nm de diámetro que ten unha simetría icosaédrica e dentro de cada unidade asimétrica da estrutura hai 4 e 1/3 capsómeros hexóns. No eixe ternario hai un hexón que dá lugar a 1/3 de hexón en cada unidade asimétrica. Hai fibras flexibles similares a cogomelos que asoman en cada hexámero. Cada unidade asimétrica tamén ten 1/5 de pentón que está en cada eixe de orde 5. No medio dos pentámeros hai cavidades que poden permitir a entrada e saída de ADN. O Sputnik ten un número de triangulación de 27 con 260 hexámeros e 12 pentámeros. Este virus ten 13 proteínas maiores da cápside e descubriuse recentemente que non ten envoltura, o que é o contrario do que previamente se informara.
Philip Roth
Traxectoria
Durante a súa estadía en Chicago Roth coñeceu o novelista Saul Bellow e a Margaret Martinson, que se convertería na súa primeira esposa. Aínda que se separaron en 1963 e ela faleceu nun accidente automobilístico cinco anos despois, o seu matrimonio disfuncional deixou unha forte pegada na súa escritura. Martinson foi a inspiración para a personaxe feminina en varias das súas novelas, incluíndo Maureen Tarnopol en My Life As a Man e moi probablemente Mary Jane Reed en Portnoy's Complaint.
Un dos períodos máis frutíferos na carreira literaria de Roth comezou con Operation Shylock (1993) e seguiu con Sabbath's Theater (1995), onde presentou o seu protagonista máis decadente na figura dun vello monicrequeiro. Esta personaxe está en total contraste coa súa novela American Pastoral, que se centra na vida dun atleta e da traxedia que lle supera cando a súa filla se converte nunha terrorista. En I Married a Communist (1998) a trama ten lugar na era de McCarthy; en The Human Stain examina a situación política estadounidense da década e The Dying Animal (2001) é unha novela curta que explora achegamentos coa dicotomía do eros e o thanatos.
Roth publicou dous libros autobiográficos, The Facts (1988), onde narra as súas lembranzas desde a infancia ata que se converte nun reputado novelista e Patrimony: A True Story (1991), no que conta a morte do seu pai a causa dun tumor cerebral. Este libro gañou o National Book Critics Circle Award.
Hoqueto
O hoqueto é unha técnica rítmica lineal que consiste na alternancia da mesma nota, altura ou acorde. Na Idade Media, era unha melodía que se compartía de forma alternativa entre as diferentes voces dunha obra, normalmente dúas, de maneira que cando unha voz cantaba as súas notas, o resto permanecían caladas ata que algunha delas recollía a liña melódica e a anterior permanecía en silencio. centro|miniatura|600x600px|Exemplo de hoqueto (In seculum d'Amiens longum, [[Francia, finais do século XIII). Pódese observar a rápida alternancia das notas cantadas e silencios entre a parte superior e as outras dúas voces.]] Esta técnica foi característica da música dos séculos XIII e XIV e deuse por primeira vez nalgúns conducti e motetes. Foi predominante na música sacra da Escola de Notre Dame, durante o Ars antiqua. Posteriormente, esta técnica foise abandonando aínda que algúns compositores de clásicos continuaron usándoo. Co paso do tempo, esta técnica derivou no contratempo, aínda que dita técnica xa non seguía estritamente a estrutura inicial do hoqueto. Son poucos os exemplos que se conservan e practicamente todos eles son obras instrumentais ou vocais escritas a tres voces.
Pena dos Catro Cabaleiros
Este nome vén dado a que en tempos pasados neste punto reuníanse os cabaleiros dos catro concellos para resolver os asuntos de xurisdición. Hoxe en día a tradición mantense e os alcaldes dos 4 concellos reúnense nesta cima nunha festa tradicional.
Saab Group
Saab Group (orixinalmente Svenska Aeroplan AB e posteriormente SAAB e Saab AB) é unha compañía de defensa e aviación sueca fundada no ano 1937. Dende 1947 ata 1990 foi a compañía matriz do fabricante de coches Saab Automobile. Entre 1968 e 1995 a compañía estivo fusionada con Scania-Vabis, sendo coñecida como Saab-Scania. As dúas empresas separáronse coa chegada do novo dono de Saab, Investor AB. A pesar da separación, tanto Saab como Scania comparten o dereito de usar o logotipo do grifón, que procede do escudo de armas da rexión sueca de Escania.
DRS
Recepción
Houbo diferentes reaccións á introdución do DRS na Fórmula Un entre os afeccionados e os pilotos. Algúns creen que esta é a solución á falta de adiantamentos na Fórmula 1 nos últimos anos, mentres que outros creen que isto fixo os adiantamentos algo demasiado fácil. O expiloto de Fórmula Un Juan Pablo Montoya describiuno como "como facer Photoshop nun Picasso". O argumento principal para os opositores do DRS é que o piloto de diante non ten a mesmas oportunidades de defender a súa posición, xa que non se lles permite despregar DRS para defenderse. O endurecemento das regras para o piloto que lidera na defensa da súa posición engadiuse a esta controversia.
Marca rexistrada
O símbolo dunha marca rexistrada pode ser unha palabra ou unha frase, unha imaxe ou un deseño, e o uso do mesmo para identificar un produto ou servizo só lle está permitido á persoa física ou xurídica que realizou o rexistro de dita marca ou a que estea debidamente autorizada por quen a rexistrou.
Kendal
Kendal é unha antiga cidade e unha parroquia civil situada no sur do condado de Cumbria, en Inglaterra.
Atol Manihiki
Manihiki, antes Humphrey, é un atol das Illas Cook setentrionais. Está situado a 1.160 km ao norte de Rarotonga. As súas coordenadas son 10º 24' S 161º 0' O.
Lancashire
Antigamente Lancashire incluía os terreos do actual condado, mais os terreos de Merseyside e Gran Manchester, que dende 1974 son condados metropolitanos independentes. O actual condado de Lancashire está formado por 14 distritos. A capitalidade está no distrito de Lancaster, malia que a sede do goberno está en Preston. Merseyside limita con Cumbria, North Yorkshire, Merseyside e Gran Manchester.
Universidade de Heidelberg
Historia
O Cisma de Occidente en 1378, que separou a cristiandade europea en dous grupos hostís, iniciouse coa elección de dous papas trala morte do papa Gregorio XI nese ano. Un sucesor estaba no Papado de Aviñón (elixido polos franceses) e o outro en Roma (elixido polos cardeais italianos). Os líderes seculares e espirituais alemáns decantáronse no seu apoio polo sucesor en Roma, o que produciu consecuencias para os estudantes e profesores alemáns en París: perderon as súas asignacións e tiveron que marchar. O Elector do Palatinado Ruperto I viu a oportunidade e iniciou un diálogo coa curia, que finalmente conduciu á concesión da bula papal de fundación, que pode ser considerado como a creación da Universidade de Heidelberg. O 18 de outubro de 1386 celebrouse a apertura das portas da universidade. Como lema, Marsilio de Inghen, o primeiro reitor da universidade escolleu "Semper apertus": o libro da aprendizaxe está sempre aberto. Neses momentos Heidelberg podía non ter máis de 3500 habitantes e no primeiro ano de existencia da universidade tiña uns 600 inscritos. A primeira clase impartiuse o 19 de outubro. Así, a Universidade de Heidelberg é a universidade máis antiga de Alemaña, aínda que non a primeira de fala alemá, xa que a Universidade de Viena se establecera en 1365. miniatura|300x300px|A aula (salón da asemblea) na Alte Universität miniatura|300x300px|A Studentenkarzer (prisión de estudantes) en [[Heidelberg: pintadas no muro de estudantes arrestados, representándose eles mesmos con traxes Studentenverbindung de 1901.]] Durante a segunda metade do século XVI a universidade pasou por un período florecente, e foi convertida nunha institución calvinista durante o reinado do elector Luís VI. Atraeu estudantes procedentes de todo o continente, desenvolvéndose como un importante centro cultural e académico de Europa. Con todo, co comezo da Guerra dos Trinta Anos en 1618, a riqueza intelectual e fiscal da universidade declinou. En 1622 a entón Bibliotheca Palatina, biblioteca da universidade, foi subtraída da Heiliggeistkirche (a colexiata da Universidade) e levada a Roma. Os esforzos para a reconstrución posterior foron derrotado polas tropas de Luís XIV, que destruíu Heidelberg en 1693 case por completo.
Gran Premio do Reino Unido de 1990
O Gran Premio do Reino Unido de 1990 foi unha carreira de automobilismo de Fórmula Un, celebrada o 15 de xullo de 1990 no circuíto de Circuíto de Silverstone en Silverstone, Reino Unido. Foi a oitava carreira do Campionato do Mundo da tempada de. Foi o 45º Gran Premio do Reino Unido e o 26º celebrado en Silverstone. A carreira disputouse sobre 64 voltas ao circuíto de case cinco quilómetros para unha distancia de carreira de 306 quilómetros.
Órbita xeoestacionaria
Principais usos
As órbitas destes satélites teñen unha altitude de 35.786 km sobre o nivel do mar, e a súa órbita segue sempre a do ecuador terrestre. Un só satélite xeoestacionario permite dar cobertura ao 42 % da superficie terrestre, e unha constelación de satélites poden dar cobertura á zona situada entre as latitudes 81°N e 81°S.
Limitacións
Co tempo, ao ser a órbita xeoestacionaria moi usada, acabou por ter problemas de espazo para situara tantos satélites, polo que sepoden dar interferencias ou choques entre eles. Para evitar isto os satélites teñen combustible para volver á súa posición corrixindo as desviacións de posición quese puideran producir, orixinadas pola forza de atracción da Terra a Lúa é o Sol. Non obstante, cando o seu combustible se esgota, estes satélites poden representar unha amenza para outros satélites. Para evitalo, antes de que isto se produza, elévase o satélite a unha altitude máis alta, evitando danos noutros satélites.
Gran Premio do Reino Unido de 1990
Informe da carreira
Éric Bernard e Aguri Suzuki ambos obtiveron os mellores resultados da súa carreira ata este momento. Para Suzuki, foi o primeiro punto que consguiu na súa carreira.
Paedocypris progenetica
Paedocypris progenetica é unha especie de carpa endémica de Sumatra e Bintan (Indonesia) onde se atopa na turba e en ríos de augas negras. É o peixe coñecido máis pequeno no mundo, alcanzando as femias un tamaño máximo de 10,3 mm, os machos 9,8 mm e o espécime maduro máis pequeno coñecido, unha femia de 7,9 mm. Foi o vertebrado máis pequeno até o descubrimento da ra Paedophryne amauensis que foi oficialmente descrita en xaneiro do 2012.
Málaga Club de Fútbol
A fusión dos dous clubs rivais
En 1933 Malagueño F.C. e Málaga S.C. fusionáronse, aínda que en realidade non foi unha fusión real, senón máis ben un cambio de denominación do Malagueño, que desde entón se chamou Club Deportivo Malacitano. Isto foi acordado por ambas as partes, pois o Málaga S.C. arrastraba unha gran débeda económica, mentres o Malagueño tiña mellor persoal, e os seus xogadores, no caso de que se fundase un novo club, quedasen en liberdade.
Os anos dourados na década dos setenta
Logo de varios ascensos a Primeira División en toda a década dos sesenta, que acababan en descensos inmediatos tras unha estancia de soamente unha ou dúas tempadas na máxima categoría, o Málaga conseguiu un novo ascenso a Primeira División na tempada 1969-70, baixo a presidencia de Antonio Rodríguez López e os labores no banco de '''Jen? Kálmár''', que marcou historia por ser o comezo dunha das andainas malaguistas máis longas na máxima categoría, con cinco tempadas consecutivas na mesma. Desgraciadamente, o presidente en funcións Antonio Rodríguez López foi matado por un asasino a soldo en 1971 (que tamén acabou morto debido ás accións en defensa propia do señor Rodríguez López), debido a irregularidades en negocios con mafias ilegais. Foi substituído por Rafael Serrano Carvajal, que ocupou a presidencia na maior parte desta frutífera etapa en Primeira División.
O Málaga actual
Na tempada 2008-2009 xoga en primeira división ao conseguir o ascenso tras unha tempada en cuxas 42 xornadas mantívose sempre en postos de ascenso. Foi o 15 de xuño de 2008, na última xornada, cando conseguiu o ascenso tras gañar por 2 goles a 1, ambos os anotados por Antonio Hidalgo ao Tenerife, acabando en segunda posición na clasificación.
Estadio
La Rosaleda, estadio do Málaga CF, atópase situado ao final do Paseo de Martiricos á beira do río Guadalmedina. Inaugurado en 1941, foi reformado e ampliado para a Copa Mundial de Fútbol de 1982. No ano 2000 comezou unha interminable obra de remodelación que chega ata o ano 2006. As bancadas de tribuna e preferencia quedan cubertas, mentres que as bancadas de fondo e gol xa dispón de asentos. O aforamento do estadio é de 28.963 persoas.
Chamoso, Fene, Fene
Chamoso é un lugar da parroquia de Fene no concello coruñés de Fene na comarca de Ferrol. Tiña 98 habitantes no ano 2007 segundo datos do Instituto Galego de Estatística dos cales eran 54 homes e 44 mulleres, o que supón unha diminución con relación ao ano 2000 cando tiña 116 habitantes.
Misterio (teatro)
Misterios franceses
miniatura|Representación do misterio de Santa Apolonia segundo unha miniatura do Libro das horas de Étienne Chevalier En Francia os misterios franceses coñeceron un gran desenvolvementos, chegando algúns a ser moi longos, con máis de 60.000 versos, centos de personaxes e representacións que duraban varios días e que se celebraban en catedrais, como as de Nevers, Reims, Orleáns ou Compiègne por mor das celebracións do Nadal, Epifanía, Ascensión e San Xoán Bautista. Son multitude as obras coñecidas, pero a peza mestra sobre a que se asenta o xénero é Le Jeu d'Adam, do século XII, outras pezas coñecidas son Le Mystère de la Passion, atribuído a Eustache Marcadé (c. 1425) ; 24 944 versos e catro días de representación, Le Mystère du siège d'Orléans, (1439) Le Mystère de Troie, de Jacques Millet (1463),La Passion, de Arnoul Gréban (1452); 34 574 versos, 400 personaxes e catro días de representación, Le Mystère des Actes des Apôtres, de Simon e Arnoul Gréban; 60 000 versos e 494 personaxes, La Passion, de Jean Michel (1486) ; 65 000 versos, La Résurrection, de Jean Michel, 20 000 versos, 105 personaxes e tres días de representación, 3 journées de représentation.
Misterios italianos
Coñecidos como «sacre-rappresentazione», desenvólvense entre os séculos XV e XVI: Rappresentazione di Sant'Orsola vergine et martire’’, La rappresentazione dei Santi Giovanni e Paolo, de Lourenzo de Medici; Rappresentazione di San Giorgio come ferisce il drago, de Feo Belcari ou Rappresentazione di Santa Guglielma'', de Antonia Pulci (1452-1501)
Misterios ingleses
Eran os gremiales os encargados de ofrecer as representacións, cada un dispuña do seu propio recinto ou escenarios móbiles itinerantes.
Butcher Babies
Butcher Babies é un grupo estadounidense de groove metal e thrash metal con orixe nos Ánxeles (California), liderado polas cantantes Heidi Shepherd e Carla Harvey, o guitarrista Henry Flury, o baixista Jason Klein, e o batería Chris Warner. O seu primeiro álbum de estudio titulado Goliath, que foi publicado o 9 de xullo de 2013 baixo o selo Century Media Records vendeu 3 300 copias durante a súa primeira semana á venda, posicionándose no número tres da lista Billboard Heatseeker e no 112 na lista Billboard 200. O seu segundo álbum, titulado Take It Like a Man, foi publicado o 21 de agosto de 2015.
Arthur Wellesley, duque de Wellington
Wellington é comparado con frecuencia co duque de Marlborough, con quen comparte numerosos riscos, especialmente o paso á política despois dunha exitosa carreira militar. Wellington foi por dúas veces primeiro ministro cos conservadores, e ademais exerceu como figura destacábel na Cámara dos Lores até o seu retiro en 1846.
Guerra contra Napoleón
Aclamado como o heroe conquistador, Wellesley foi feito duque de Wellington, título que aínda manteñen os seus descendentes, e polo que é coñecido na historiografía internacionalmente. Todos os títulos que lle foran outorgados recibiunos, acabada a Guerra Peninsular, de vez nunha cerimonia única. Moi logo foi designado embaixador en Francia, e despois substituíu a lord Castlereagh como primeiro plenipotenciario británico perante o Congreso de Viena, no que defendeu con forza que Francia mantivese o seu lugar na estratexia de balanza de poder en Europa. O 2 de xaneiro de 1815, o seu título de Cabaleiro de Bath foi convertido en Cabaleiro da Gran Cruz (Knight Grand Cross).
Últimos anos
Faleceu en Walmer Castle o 14 de setembro de 1852. O seu corpo foi trasladado por ferrocarril a Londres, onde se celebrou un funeral de estado, cerimonia que só se ten rendido a uns poucos británicos (entre eles Nelson e Churchill) e foi inhumado na catedral de San Paulo de Londres.
Freixo de folla estreita
Usos
No eido das menciñas populares, as follas en infusión teñen servido coma laxante, diurético, para combater as enfermidades renais e a reuma, mentres que a casca (moumiña) serve para baixar a febre e curar as dores de cabeza.
Lingua saami de Kainuu
A lingua saami de Kainuu é unha lingua saami extinta que se falaba en Kainuu, Finlandia. Desapareceu arredor dos anos 1700 cando foi probabelmente asimilada e desprazada polo finés. O saami de Kainuu pertencía ao grupo de linguas saamis orientais.
Illas Obi
As Illas Obi son un arquipélago pertencente ás Molucas, en Indonesia. A maior do conxunto é a Illa Obira, de 2.520 km². Atópanse ao norte de Buru e Ceram.
Ademais da illa principal moitas pequenas illas atópanse entre as Illas Obi, son as seguintes:
Mayra García Bermúdez
Traxectoria
No mesmo mandato, entrou a formar parte da Deputación Provincial de Lugo como deputada de Economía, logo de ser elixida deputada como representante do PSdeG-PSOE polo partido xudicial de Mondoñedo. Reeditou a maioría absoluta nos comicios de 2019 e volveu ser elixida alcaldesa, así como Deputada Provincial e encargada da área de Economía. En 2023 volve ser alcaldesa.
Movemento do Catro de Maio
As protestas
Desencadeáronse en Pequín uns disturbios polo que moitos chineses entendían como unha humillación o Tratado de Versalles, que puxo fin á primeira guerra mundial. Aínda que a China, na súa condición de aliada das potencias vencedoras da Gran Guerra, pertencía ao bando gañador, mais a debilidade do goberno da República da China naquel momento, supuxo unha cesióna Xapón de numerosos privilexios comerciais en Shandong e Manchuria. Estas concesións ao nipóns espertaron un sentimento antixaponés que se traduciu en protestas en tódolos lados e unha manifestación masiva duns 3.000 estudantes que abarrotaron a entón pequena Praza de Tian'anmen, fronte a porta do mesmo nome da Cidade Prohibida de Pequín. Os estudantes berraban lemas nos que pedía a anulación das 21 reclamacións xaponesas, e a negativa a asinar o Tratado de Versalles. O goberno da República en Pequín procedeu a disolver as manifestacións e detivo a numerosos estudantes, provocando disturbios e protestas en numerosas cidades da China.
Aspectos políticos e culturais do movemento
No eido cultural, o Catro de Maio axudou ao uso da lingua vernácula na literatura, postura defendida polo intelectual Hu Shih nun famoso artigo en "Nova Xuventude", unha revista fundada por Chen Duxiu. O máximo expoñente da nova literatura sería o novelista Lu Xun que, en "Nova Xuventude", xa publicara en 1918 a súa obra Diario dun tolo.
La Guindilla
Historia e características
Subtitulado Periódico festivo, semanal, joco-serio, apareceu o 2 de xaneiro de 1886. Dirixido por Víctor Said Armesto cando contaba só quince anos. Entre os seus redactores figuraban Fausto e Vicente García Temes. Publicábase os días 2, 9, 16 e 24 de cada mes. O último número coñecido é o 28, aparecido o 29 de agosto de 1886.
Xansenismo
Desenvolvemento histórico
miniatura|dereita|Portada do [[Augustinus, edición de 1640.]]
Segund consta no mesmo escrito, el pensaba con isto manterse dentro da explicación da teoloxía de Agostiño e sometía o escrito, con submisión, ao que ditara o Papa.
Porén Jansenio, debido á controversia teolóxica que podería xerar, non publibou o Augustinus, o que se fixo de forma póstuma en 1640, en Lovaina.
Eugenio Vázquez Gundín
Obras
miniatura|Candidatura dereitista da provincia da Coruña para as eleccións de febreiro de 1936.
Suharto
Golpe de estado
Os asasinatos causaron unha rápida resposta de Suharto e da súa facción, denominada a partir dese momento Movemento 30 de Setembro ou G30S polas súas siglas indonesias. Suharto recibiu ocultamente o apoio occidental (fundamentalmente dos Estados Unidos, Reino Unido e Australia). As súas unidades en Iacarta permitiron o Movemento 30 de Setembro tomar rapidamente a capital. Comezaron semanas de combates entre as distintas faccións, cun país envolto nunha práctica guerra civil, que rematou coa dimisión de Sukarno o 11 de marzo de 1966: na carta pública chamada Supersemar, Sukarno concedíalle a Suharto poderes extraordinarios e de urxencia para reconducir a situación. Suharto empregounos para prohibir o partido comunista e os sindicatos, para eliminar membros leais a Sukarno no goberno e no parlamento, para fustrigar a minoría sinoindonesia e para impoñer a censura nos medios de comunicación. En política exterior formalizou relacións co bloque occidental e con Malaisia, pero rompeunas coa República Popular da China, que apoiaba o comunismo indonesio. Este período de guerra civil saldouse cun importante número de mortos, que van dende os 100.000 ata os 1.500.000 segundo as diversas fontes.
A toma do poder consumouse un ano despois, o 12 de marzo de 1967, cando o parlamento provisional, depurado de deputados díscolos, o nomeaba presidente da nación en substitución de Sukarno. En política interior, Suharto emprendeu unha reforma administrativa grande, baseada na estrutura militar, onde o exército estaba encargado ao mesmo tempo da defensa do país e da organización da administración. O partido favorecido por el foi o Golkar que se converteu de facto no partido único, e ao que pertencían os cargos do goberno e do estado, cun parlamento onde Suharto designaba directamente o 20% dos seus membros. Ademais, Suharto iniciou unha forte represión dos partidarios de Sukarno, que foron detidos, cualificados de tapol (abreviación de tahanan politik ou "prisioneiro político"), expropiados e afastados da vida pública. Entre estes estivo o escritor Pramoedya Ananta Toer. Economicamente, os primeiros anos correspondéronse cunha mellora dos niveis da poboación, en tanto que o aliñamento con occidente permitiu a actuación de axencias de axuda internacional e a repartición de arroz aos sectores máis necesitados.
Crise de lexitimidade
A medida que avanzaban os anos, os apoios de Suharto movíanse cara ao islamismo, en troques de cara ao nacionalismo laico. Iso provocou un auxe dos partidos e movementos de carácter relixioso, no maior país musulmán do planeta. Coa fin da guerra fría, o valor de Suharto como oposición ao comunismo desapareceu e as acusacións de corrupción e violación dos dereitos humanos fixéronse máis importantes internacionalmente. En 1991 o asasinato de civís timorenses nun cemiterio en Dili, coñecido tamén como o Masacre de Santa Cruz, fixo que o Congreso dos Estados Unidos limitase a asistencia militar a Indonesia, no que foi o comezo do arrefriamento das relacións entre a administración estadounidense e Suharto.
A este clima de inestabilidade política sumouse a crise económica. A corrupción e a desvalorización da rupia indonesia levaron a un recruamento das condicións de crédito impostas polo Banco Mundial e o Fondo Monetario Internacional. Para facer fronte a esta nova situación, Suharto tivo que promter unha mudanza de política económica, cara a unha maior liberalización e cara á restrición do gasto público, o que afectou os servizos básicos e o que provocou un crecemento dos prezos do queroseno e do arroz, materias básicas en Indonesia. Isto provocou máis protestas cidadás, que aumentaron cando en 1998 Suharto foi reelixido como presidente polo parlamento controlado por el. Estourou a Revolución Indonesia de 1998 nas rúas e as disensións e as loitas polo poder dentro do Golkar e do exército conduciron á dimisión de Suharto o 21 de maio de 1998, cando foi substituído polo seu vicepresidente, o islamista Jusuf Habibie.
Oxén, O Alto de Xestoso, Monfero
Oxén é un lugar da parroquia do Alto de Xestoso no concello coruñés de Monfero na comarca do Eume. Tiña 8 habitantes no ano 2010 segundo datos do INE, dos cales 3 eran homes e 5 eran mulleres.
Real Academia de Ciencias Morais e Políticas
Traxectoria
Ao longo da súa historia foron membros da Academia políticos e xuristas como Francisco Martínez de la Rosa, Antonio Alcalá Galiano, Antonio Cánovas del Castillo, o Conde de Toreno, Julian Besteiro, Faustino Rodríguez-San Pedro, Manuel Fraga Iribarne, Manuel Jiménez de Parga, Gregorio Peces-Barba e outras personalidades de diferentes especialidades en ciencias sociais como Antonio Cavanilles y Centi, Marcelino Menéndez Pelayo, José Ortega y Gasset, Joaquín Ruiz-Giménez Cortés, Salvador de Madariaga ou Enrique Fuentes Quintana.
Desde xaneiro de 2015 está presidida por Juan Velarde Fuertes.
Meicende, Pastoriza, Arteixo
Meicende é un lugar da parroquia de Pastoriza, no concello coruñés de Arteixo. Segundo o padrón municipal (INE 2018) ten 3.783 habitantes (1.906 homes e 1.877 mulleres), o que supón un descenso de 40 habitantes en relación ao ano anterior.
Cultura e lecer
No que respecta a zonas verdes e parques, a localidade carece de máis espazos con árbores por mor do impacto ecolóxico das industrias situadas nas proximidades. A principal zona verde é o paseo da presa; porén, ten que facer fronte á forte presión urbanística dos últimos anos.
Referencias na literatura a Meicende
Bastantes anos despois encóntrase outro testemuño literario que dá conta da enorme transformación do lugar nos últimos anos, ofrecido por Manuel Rivas na súa obra En salvaxe compaña.
Curdo
Curdo ou kurdo pode referirse a:
Roald Hoffmann
Investigacións científicas
Hoffmann protagoniza, xunto con Don Showalter, a serie de vídeos World of Chemistry.
Pablo Casado
Actividade política
De 2011 a 2015 foi membro da Comisión de seguridade, asuntos políticos e dereitos humanos da ApUPM (Assemblée Parlementaire de l'Union pour a Mèditerranée). De 2013 a 2015, foi membro da COSAC (Conference of Parliamentary Committees for Union Affairs).
Udías
Udías sitúase nun terreo con numerosos outeiros e con algunha covas no subsolo visitadas polos practicantes da espeleoloxía.
Icona (comunicación)
miniatura|Icona indicando unha das saídas da estación de Poble Sec, no [[metro de Barcelona.]] En comunicación e semiótica, denomínase icona a calquera signo visual ou imaxe que representa unha entidade física ou simplemente representativa, unha idea, ou un proxecto co que mantén unha relación de semellanza.
Basílica de San Lourenzo
Foi o sepulcro de tódolos membros principais da familia Medici dende Cosme de Medici, até Cosme III.
Consello de Europa
O Consello de Europa engloba tamén as áreas asiáticas dalgúns dos seus membros: Acerbaixán, Armenia, Chipre, Xeorxia, Rusia e Turquía.
Virófago
Outros virófagos
En 2011 describíronse dous novos virófagos: o virófago Mavirus que parasita ao xigante virus de Cafeteria roenbergensis, e o virófago do Organic Lake, atopado no lago salgado antártico Organic Lake (lago Orgánico), que parasita a virus que atacan a algas. Todos os virus que funcionan como hóspedes dos virófagos coñecidos pertencen ao grupo dos virus de ADN grande nucleocitoplasmáticos (NCLDV). Fixéronse estudos para mostrar semellanzas entre os distintos virófagos descubertos. Entre os xenes homólogos supostos que hai entre os virófagos están unha ATPase de empaquetamento de ADN da familia FtsK-HerA, unha ADN helicase/primase (HEL/PRIM), unha cisteína protease (PRSC), unha MCP, e unha proteína da cápside menor (mCP). Estes xenes tamén se denominan xenes core conservados aínda que ás veces hai moi pouca ou ningunha semellanza de secuencia entre estes virófagos.
Cantiga de vellas
miniatura|"Cantiga de vellas" en Céltiga. Cantiga de vellas é a única composición poética do escritor Ramón María del Valle-Inclán en lingua galega, formada por corenta e sete versos de carácter e contido popular a modo de xogo de nenos e publicada por primeira vez o 5 de abril de 1910 na Coruña.
Relación de Valle-Inclán co galeguismo
Cabe destacar que Valle-Inclán foi atacado en numerosas ocasións polo seu uso da lingua galega. Por exemplo, o coñecido manifesto Máis alá! de 1922, escrito por Manuel Antonio e Álvaro Cebreiro ou Vicente Risco na revista A Nosa Terra onde o cualifica de traidor ao ideal das Irmandades da Fala. Se temos en conta os artigos precedentes ou a xa mencionada hipótese de Carballo Calero, podemos ver como Valle distánciase dese discurso galeguista máis tradicional.
Gabinete Numismático da Casa da Moeda de Polonia
Historia
O Gabinete Numismático da Casa da Moeda de Polonia estableceuse en 1926, baixo a coordinación do numismático e coleccionista de Varsovia Karol Plage, como o seu primeiro conservador. Outras fontes dan como data da súa fundación 1924 ou 1928.
Suráfrica nos Xogos Olímpicos
Os deportistas surafricanos gañaron un total de 89 medallas, con atletismo, boxeo e natación como os deportes que máis medallas lles reportaron.
Charlie Hebdo
As publicacións do semanario foron motivo de xuízos, debates pola liberdade de expresión, acusacións de provocacións a colectivos relixosos e atentados, un deles con bombas molotov en 2011. Porén, o máis grave foi o do 7 de xaneiro de 2015 na súa sede de París, no que dous encapuchados, membros de Al-Qaeda, asasinaron a doce persoas e feriron de gravidade a outras catro.
Melanesia
Historia e características
As nacións de Fidxi, Papúa Nova Guinea, Salomón (baixo dominio de Papúa Nova Guinea), Vanuatu e Nova Caledonia (baixo soberanía francesa) utilizan o termo para describirse a si mesmas, porque reflicte o seu pasado colonial común e a súa situación rexional presente. As zonas citadas forman o núcleo da Melanesia moderna. Con todo, algunhas illas adxacentes noutros países adóitanse considerar como parte periférica de Melanesia.
Julianna Margulies
Carreira
No 2009, recibiu o NYWIFT Muse Award que se entrega ás mulleres que traballan en cine e televisión. O 17 de xaneiro de 2010, Margulies gañou un Golden Globe polo seu papel en The good wife e o 23 de xaneiro, bateu o seu propio rércord ao recibir o seu terceiro premio do Sindicato de Actores polo seu papel. Tamén ese ano, Margulies foi nomeada como Mellor Actriz en Serie dramática nos Emmy, o seu sétimo nomeamento ao Emmy, que acabou perdendo ante Kyra Sedgwick. O 30 de xaneiro de 2011 gañou outro premio Screen Actors Guild polo seu papel, mentres que The Good Wife foi novamente nomeada a mellor elenco nun espectáculo de televisión, pero perdeu ante Boardwalk Empire. O 14 de xullo de 2011, foi nomeada para un segundo Emmy a Mellor Actriz en serie dramática, premio que finalmente gañou na cerimonia dos premios Emmy o 18 de setembro de 2011. No 2014, gañou o seu terceiro Emmy, batendo novamente o seu propio récord, debido á súa actuación en The Last Call, no episodio 16 da temporada 5; este capítulo sirve como despedida da personaxe Will Gardner, interpretado por Josh Charles.
Emoción
Definición e utilidade do concepto
Dalgunha maneira os animais -e non só os humanos- son capaces de experimentar emocións.
Unha emoción reúne en si estes trazos en aparencia opostos:
O concepto filosófico: unha perspectiva histórica
As teorías post-aristotélicas formúlanse en relación coa ética, coa relixión e coa posibilidade da "mellor vida". O corpo é visto como o locus ou fonte das emocións. Para os epicúreos todos os praceres son bos e o propósito da vida é maximizar o pracer. Epicuro (341-270 a. de C.) define o pracer como a ausencia de dor no corpo e de problemas na alma e distingue entre un pracer baseado no movemento (rápido e agudo) e un pracer estático (relacionado coa mente). Para el é este último o que debe ser perseguido na vida.
Universidade Autónoma de Barcelona
Forma parte da Rede de Universidades Instituto Joan Lluís Vives.
Emoción
O concepto filosófico: unha perspectiva histórica
O escocés David Hume (1711-1776) adopta a visión contraria: "A razón é, e debe ser, escrava das paixóns". Para Hume as emocións son "impresións" ("sensations") que se orixinan no "espírito animal" do sangue. Unha emoción é o resultado de interaccións con outras emocións preexistentes e "ideas" ("cognitions"). Coma Adam Smith, David Hume enfatiza o papel da "simpatía" ("empathy"), como aspecto universal da natureza humana. A emoción é parte da esencia da existencia social e da moralidade dos homes.
Eddie House
Universidade
House asistiu á Universidade de Arizona State, onde se converteu no máximo anotador de todos os tempos da universidade, con 2.044 puntos na súa traxectoria, sendo ademais o único xogador capaz de anotar máis de 2.000 puntos. El e Ike Diogu son os únicos Sun Devils nomeados Mellor Xogador da PAC-10, e House o quinto Sun Devil en ser elixido no mellor quinteto da conferencia en dúas ocasións. Tamén ten o récord histórico da conferencia en tiros de campo e roubos de balón, e bateu o récord de mellor media de puntos nunha tempada con 23 por encontro na 1999-2000. Nesa campaña, foi nomeado Xogador da Semana da PAC-10 en catro ocasións, récord que comparte con outros tres xogadores. O récord de puntos nun partido tamén está na súa posesión con 61 en dobre-prórroga ante os California Golden Bears na súa tempada sénior. En dito encontro, os seus 18 tiros libres convertidos de 19 intentos estableceron un récord máis na súa conta persoal. É un dos tres únicos xogadores capaces de promediar dobres figuras en catro tempadas consecutivas en Arizona State dende que a universidade entrou na PAC-10, sendo os outros Reggie Jordan e Bo Outlaw.
NBA
O 18 de febreiro de 2010 foi traspasado aos New York Knicks xunto con Bill Walker e J.R. Giddens a cambio de Nate Robinson e Marcus Landry.
O 24 de decembro de 2011 foi cortado polos Miami Heat, tras xogar unha tempada con eles.
A Rioxa, Arxentina
A Rioxa é unha cidade, capital da provincia da Rioxa, na Arxentina.
Les Restos du Coeur
As asociacións departamentais
As 113 asociacións departamentais repártense en 96 departamentos. Autónomas xuridicamente, funcionan cos mesmos principios que a nacional, con asembleas xerais, consellos de administración, xuntas... e están ligadas a ela por un contrato de consentimento.
Mesquita Sagrada
Masjid al-Haram ou a Mesquita Sagrada (en árabe : المسجد الحرام‎, "a mesquita sagrada"), é a máis importante mesquita da cidade da Meca e o primeiro dos lugares sagrados do islam. No seu centro áchase a Kaaba, na cal está incrustada unha rocha negra que os musulmáns tentan tocar no curso de circunvolucións durante a pereginaxe (Hajj) a esa cidade santa, sita na Arabia Saudita.
Les Restos du Coeur
Transparencia financeira
Votada en 1988, a lei Coluche innova permitindo, ás persoas comúns que realizan pequenas doazóns (o grupo máis numeroso), beneficiarse de vantaxes fiscais, ata entón reservadas aos grandes doadores. A súa última versión permite aos doadores dos Restos du Cœur beneficiarse dunha redución do 75% dos impostos por unha doazón que vai ata os 470 euros. Pasada esta cifra, e no límite do 20% dos ingresos brutos, a redución é do 66%. Cada doador recibe:
Michael Douglas
Premios e nomeamentos
miniatura|dereita|210px|Michael Douglas no [[Festival de Cannes (2010)]]
Festival Internacional da Canción de Benidorm
Baseado no Festival da Canción de San Remo, o Festival naceu para promover Benidorm e a música española. Entre os seus gañadores figuran recoñecidos artistas como Raphael (1962) ou Julio Iglesias (1968).
Piollo de mar
O piollo dos peixes, papulo, papulo común, piollo do mar, carracho do mar ou carrapato do mar (Anilocra physodes, Linnaeus 1758 ) é un crustáceo mariño parasitario de peixes. É un dos organismos máis grandes que parasitan os peixes, e en Galiza pódese atopar parasitando frecuentemente lábridos (vellos, maragotas), sargos etc).
Distribución
Pódense atopar no océano Atlántico e no mar Mediterráneo.
Polideportivo Fernando Martín
Durante a fase de grupos da temporada 1991-92 da Euroliga, o escenario foi o fogar do club serbio KK Partizan, que tiña prohibido pola FIBA xogar os seus partidos na casa, debido á Guerra dos Balcáns.
Tudanca
Demografía
Fonte: INE
David de mármore (Donatello)
Historia
O traballo é un dos primeiros atribuíbeis con certeza a Donatello, que nese momento, tiña pouco máis de trinta anos, a miúdo traballou para a Opera do Duomo de Florencia. O encargo era para a galería do coro, unha estrutura octogonal, en torno ao altar central, que agora xa non existe, foi desmantelado no século XIX.
Andrés Precedo Ledo
Publicacións e produción científica
Ten presentado numerosos relatorios sobre os temas mencionados en congresos nacionais e internacionais.
March of the Pigs
"March of the Pigs" é un sinxelo da banda estadounidense de [rock industrial]] Nine Inch Nails. Foi editado o 25 de febreiro de 1994 coma primeiro sinxelo do álbum The Downward Spiral, segundo disco da banda.
Estados Federados de Micronesia
Aínda que a superficie total dos FSM é bastante pequena, ocupa máis de do Océano Pacífico, dando ao país a 14ª zona económica exclusiva máis grande do mundo. A capital da nación insular soberana é Palikir, situada na illa de Pohnpei, mentres que a cidade máis grande é Weno, situado no atol Chuuk.
Os FSM antigamente formaba parte do Territorio en fideicomiso das Illas do Pacífico (TTPI), un Territorio en fideicomiso das Nacións Unidas baixo administración dos Estados Unidos, pero formou o seu propio goberno constitucional o 10 de maio de 1979, converténdose nun o Estado soberano despois da independencia, que acadouse o 3 de novembro de 1986, baixo un Tratado de Libre Asociación cos Estados Unidos. Outras entidades insulares veciñas, e tamén antigos membros do TTPI, formaron os seus propios gobernos constitucionais e convertéronse na República das Illas Marshall (RMI) e na República de Palau (ROP). Os FSM ten asento nas Nacións Unidas e é membro da Comunidade do Pacífico desde 1983.
Historia
Nan Madol en Pohnpei, consistente nunha serie de pequenas illas artificiais unidas por unha rede de canles, é chamada a miúdo a Venecia do Pacífico. Localízase preto da illa de Pohnpei e adoitaba ser o centro cerimonial e político da dinastía Saudeleur que reuniu ás 25.000 persoas de Pohnpei desde ao redor do 500 ata o 1500, cando se produciu o colapso do sistema centralizado.
Economía
A actividade económica micronesia consiste sobre todo na agricultura de subsistencia e na pesca, cuxos produtos exporta principalmente ao Xapón. Con excepción dos fosfatos, a actividade mineira é irrelevante. O sector turístico ten certa importancia, con 17.000 turistas en 2002, pero faltan aínda infraestruturas capaces de acoller os posibles interesados.